**Раздел II**

**МЕТОДИКА**

**ЗА ОПРЕДЕЛЯНЕ КОМПЛЕКСНАТА ОЦЕНКА НА ОФЕРТИТЕ**

Обществената поръчка се възлага въз основа на икономически най-изгодната оферта, определена по критерий оптимално съотношение качество/цена въз основа на цената и качествени показатели, съгласно чл. 70, ал. 2, т. 3 от ЗОП.

Чрез настоящите показатели за оценка се осигурява определяне на офертата, която предлага най-добро съотношение качество-цена. Настоящите указания дават възможност да се оцени качеството на изпълнение, предложено във всяка оферта, в съответствие с предмета на обществената поръчка и техническите спецификации, както и предложенията за изпълнение на поръчката в офертите да бъдат сравнени и оценени обективно.

***1. Показатели, по които ще се оценяват офертите:***

* 1. Предложена цена предмет на поръчката (*ПЦ*);
  2. Техническо предложение **– *(ТП)****;*
  3. Предложен гаранционен срок ***(ГС)****;*
  4. Предложен срок на реакция при установени гаранционни дефекти или недостатъци ***(РГ);***

***2. Тежест на показателите в комплексната оценка:***

1. *за* ***ПЦ - 50 %;***
2. *за* ***ТП - 25%***
3. *за* ***ГС - 15%;***
4. *за* ***РГ - 10 %;***

***3. Методика за определяне на комплексната оценка:***

Определянето на комплексна оценка ***- КОЦi*** ще се извърши по математическа формула, дадена по-долу:

***КОЦ i*** ***= ПЦ i + ТПi + ГС i + РГ i***

***Максималната възможна комплексна оценка е 100 точки.***

*Оценките се закръгляват до втория знак след десетичната точка*

1. ***Показател „Предложена цена” – ПЦ***

*Показателят Предложена цена* ***(ПЦ)*** *е с относителна тежест 50% в комплексната оценка.* ***Максимален брой точки по показателя – 50 точки****. Оценките на офертите по показателя се изчисляват по формулата:*

*ПЦ min*

***ПЦ = ------------*** *х 50*

*ПЦ i*

*Където* ***ПЦ min*** *e минималната предложена цена (без ДДС), съгласно Ценовото предложение на участника, предложил най-ниска цена.*

*Където* ***ПЦ i***  *e предложена цена (без ДДС), съгласно Ценовото предложение на оценявания участник.*

1. ***Показател „*** ***Техническо предложение“ – (ТП);***

*Показателят* ***ТП***  *- Техническо предложение е с относителна тежест 25% в комплексната оценка.* ***Максимален брой точки по показателя – 25 точки.***

*Всеки участник представя виждането си за цялостното изпълнение на предмета на поръчката, съответстващо на настоящата документация и основно на изискванията на Възложителя.*

***Методът за формиране на оценката по този подпоказател е следният:***

|  |  |  |  |
| --- | --- | --- | --- |
| **№** | **ТЕХНИЧЕСКИ ПОКАЗАТЕЛИ** | **ПРЕДЛАГАН ПОДХОД, ПЛАН ЗА РАБОТА И ОРГАНИЗАЦИЯ** | **ОЦЕНКА** |
| **1** | Организация на строителния процес, включително временно строителство и организация на строителната площадка | ***Петнадесет точки*** получава предложение, за което са в сила всички по-долу изброени твърдения:   1. Предвидената организация за изпълнение е насочена към предмета на поръчката; 2. Посочени са организационни мерки за изпълнение на предвидените СМР/СРР, които са описани като вид, обхват и съдържание и е обосновано, че тяхното включване ще доведе до повишаване качеството на изпълнение на поръчката. 3. Предложени са и са обосновани, конкретни методи и механизми за временното строителство и организация на строителната площадка, които са подходящи и съобразени с видовете СМР; 4. Участникът декларира, че ще изпълни качествено и в срок поръчката и доказва как ще го постигне.   ***Десет точки*** получава предложение, за което са в сила поне три от изброените по-горе твърдения;  ***Пет точки*** получава предложение, за което са в сила поне две от изброените по-горе твърдения:  ***Една точка*** получава предложение, за което е в сила поне едно от изброените по-горе твърдения: | **До 15 точки** |
| **2** | Организация на доставките на материали и оборудване | ***Пет точки*** получава предложение, за което са в сила всички по-долу изброени твърдения:   1. С предвидената организация е поет конкретен ангажимент за изпълнение на поръчката, като изборът на материали и оборудване са технически обосновани и имат отношение към конкретния обект; 2. Посочената организация съдържа методи, мерки или механизми, които осигуряват гъвкава схема за доставка и съхранение на строителните материали и оборудване; 3. Участникът декларира, че ще изпълни качествено и в срок доставката на материали и оборудване и обосновано доказва как ще го постигне.   ***Три точки*** получава предложение, за което са в сила поне две от изброените по-горе твърдения:  ***Една точка*** получава предложение, за което е в сила поне едно от изброените по-горе твърдения: | **До 5 точки** |
| **3** | Организация на персонала, взаимозаменяемост, разпределение на човешкия ресурс и отговорностите | ***Пет точки*** получава предложение, за което са в сила всички по-долу изброени твърдения:   * 1. Подробно са разпределени човешките ресурси и са предложени конкретни задължения и отговорности на отделните експерти, участващи в процеса на работата;   2. Предвидена е адекватна организация за обезпечение и взаимовръзка между квалифицираната работна ръка на участника и наетите по Проект „Красива България“ безработни лица на всяко място и във всеки момент, предвид изпълняваните видове СМР;   3. Посочен е подходящ и съобразен със спецификата на дейностите начин за комуникация между участващите в процеса фирмени експерти и представители на Възложителя, гарантиращи добра координация и недопускане неизпълнение или забавяне на конкретните задачи.   ***Три точки*** получава предложение, за което са в сила поне две от изброените по-горе твърдения:  ***Една точка*** получава предложение, за което е в сила поне едно от изброените по-горе твърдения: | **До 5 точки** |
| **Максимален брой точки:** | | | **25** |

***Оценката на офертата на всеки участник по показателя ТП е сума от получените точки по всеки от техническите показатели.***

***Забележка****: По показателя „Техническо предложение” комисията оценява и излага мотиви не относно обема и начина на представяне на информацията в техническото предложение, а относно качеството на предложението (в съответствие с чл. 33, ал. 1 от ППЗОП и чл. 70, ал. 4, т. 1 от ЗОП). В този смисъл изискването за описание на оценяваните елементи се отнася не до обема на информацията или представените материали, а до функционалната годност на организацията на работа на участника и възможностите му за качествено изпълнение на поръчката.*

*За целите на прилагане на настоящата методика, използваните определения да се тълкуват, както следва:*

*„Подробно“ – описание, което съдържа отделни етапи, видове дейности, но не се ограничава само до тяхното изброяване, а са добавени допълнителни поясняващи текстове, свързани с обяснение на последователността, технологията или други факти, имащи отношение към повишаване на качеството на изпълнение на поръчката и надграждане над минимално предвидените технически спецификации и изисквания;*

*„Конкретно“ – описание, което е относимо към обекта, предмет на обществената поръчка и е съобразен със специфичните технически характеристики на обекта.*

*„Гъвкава“ – описание, което предлага богат набор от средства за реакция в дадена ситуация.*

1. ***Показател „Предложен гаранционен срок ” – (ГС)***

*Показателят* ***ГС*** *- предложен гаранционен срок в години е с относителна тежест 15% в комплексната оценка.* ***Максимален брой точки по показателя – 15 точки****.*

*Всеки участник предлага гаранционни срокове - в години, за всички видове строително-монтажни работи, предвидени по проекта. Гаранционните срокове следва да са съобразени с изискванията на настоящата документация за изпълнени строителни и монтажни работи, съоръжения и строителни обекти и минималните изисквания на Наредба №2/2003 г. за въвеждане в експлоатация на строежите в Република България, като предложените гаранционни срокове* ***не трябва да надвишават 1,5 пъти минимално изискуемите****. Оценките на офертите по показателя се изчисляват по формулата:*

***ГС* =**

*n - брой гаранционни срокове за видовете работи, предоставени от участника.*

*Внимание: на оценка подлежат предложените от участника гаранционни срокове в неагресивна среда*

***При предложен гаранционен срок извън посочените граници, участникът получава „0” точки.***

1. ***Показател „Предложен срок на реакция при установени гаранционни дефекти и повреди“ (РГ);***

*Показателят* ***РГ*** *- предложен срок за реакция при установени гаранционни дефекти и повреди е с относителна тежест 10% в комплексната оценка.* ***Максимален брой точки по показателя – 10 точки.***

*Всеки участник предлага срок на реакция, посочен в календарни дни, включващ времето от получаване на уведомлението от Възложителя за установена повреда или дефект до реалното започване на отстраняването на тази повреда от Изпълнителя. Предложените срокове на реакция при установени гаранционни дефекти и повреди* ***трябва да бъдат в границите от 1 до 5 календарни дена****. Оценките на офертите по показателя се изчисляват по формулата*

*РГ min*

***РГ = ---------------*** *х 10*

*РГ i*

*Където* ***РГ i***  *e предложения срок за реакция при установена гаранционна повреда или дефект в календарни дни, съгласно Техническото предложение на съответния участник.*

*Където* ***РГ min*** *e минималния предложен срок на реакция при установена гаранционна повреда или дефект в календарни дни, съгласно Техническото предложение на участника предложил най-кратък срок на реакция.*

*За поставянето на всяка една оценка по оценяваните параметри, комисията излага мотиви в протокола, отразяващ резултатите от нейната работа.*

**4. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ**

* 1. Разглеждането и оценката на офертите и класирането на участниците се извършва от специално назначена от Възложителя комисия, съгласно чл.97 от ППЗОП.
  2. На публично заседание, на което могат да присъстват представители на участниците, комисията отваря офертите по реда на тяхното постъпване и обявява ценовите предложения.
  3. Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията писмено уведомява участника, като изисква да отстрани непълнотите или несъответствията в срок 3 работни дни.
  4. Когато предложение в офертата на участник, свързано с цена или разходи, което подлежи на оценяване, е с повече от 20 на сто по-благоприятно от средната стойност на предложенията на останалите участници по същия показател за оценка, Възложителят изисква подробна писмена обосновка за начина на неговото образуване, която се представя в 5-дневен срок от получаване на искането. В случая се прилагат разпоредбите на чл. 72 от ЗОП.
  5. Писмената обосновка по предходната точка се оценява по отношение на нейната пълнота и обективност в съответствие с чл.72 от ЗОП.
  6. Комисията класира участниците по степента на съответствие на офертите с

предварително обявените от Възложителя условия:

* Когато комплексните оценки на две или повече оферти са равни, с предимство се

класира офертата, в която се съдържат по-изгодни предложения, преценени в следния ред:

* по-ниска предложена цена;
* оценка на техническото предложение;
* предложен по-дълъг гаранционен срок;
* предложен по-къс срок за реакция при гаранционни дефекти и повреди
* Комисията провежда публично жребий за определяне на изпълнител между

класираните на първо място оферти, ако участниците не могат да бъдат класирани в съответствие с описаният по-горе ред. *(чл. 58 от ППЗОП)*

* 1. Комисията съставя протокол за разглеждането и оценката на офертите и за класирането на участниците. Протоколът се представя на Възложителя за утвърждаване, след което в един и същ ден се изпраща на участниците и се публикува в профила на купувача.